< Grafikus felület

ÁNYK

Szerző: Sallai András

Copyright © Sallai András, 2018, 2020

Licenc: GNU Free Documentation License 1.3

Web: http://szit.hu

Az ÁNYK

Az ÁNYK a NAV Általános nyomtatványkitöltője, Java nyelven íródott, így bárhol használható, ahol Java futtató eszköz a rendelkezésünkre áll.

Előfeltevés

Van egy telepített Debian GNU/Linuxunk, grafikus felülettel. A környezet amit én használok LXDE, amelyet így telepítettem:

apt install lxde

Szükséges

Java és JavaJFX

A szükséges eszközök telepítése rendszergazdaként:

apt install openjdk-8-jre
apt install openjfx

Ellenőrzéshez futtassuk a java parancsot felhasználóként:

java -version

Az openjfx csomagra a nyomtatványok elektronikus beküldéséhez van szükség. Ha nem telepítjük, minden működik mindaddig, amíg nem akarjuk a kész nyomtatványt beküldeni.

ÁNYK beszerzése

Keressük meg az ÁNYK nyomtatványkitöltőt a nav.gov.hu weboldalon. Közvetlen link:

https://www.nav.gov.hu/nav/letoltesek/nyomtatvanykitolto_programok (2018)

Kattintsunk alul a következőre:

Általános Nyomtatványkitöltő (ÁNYK) program telepítése [18379 KB]

Majd:

További lehetőségek

Töltsük le a következőt:

ÁNYK - AbevJava .jar letöltése [18379 KB]

ÁNYK telepítése

A példában az ÁNYK-t egy adott felhasználónak telepítjük. Feltételezzük, hogy a felhasználó „Letöltések” nevű könyvtárába töltődött le az abevjava_install.jar állomány.

Felhasználóként egy terminálablakban írjuk be:

java -jar ~/Letöltések/abevjava_install.jar

A telepítés könyvtára alapból /usr/share/abevjava. Ezt javítsuk a következőre:

/home/janos/abevjava/

Ezt követően kattintsunk mindig a „Következő” gombra. Rákérdez majd, hogy a felhasználói beállítások is ide kerüljenek.

Indítás

Ha telepítéskor bepipálva hagytuk az indító ikon telepítését, akkor egyszerűen kattintsunk az indító ikonra.

Nyomtatványok letöltése

Kövessük a következő menüpontokat:

Szerviz -> Frissítések

Az előugró ablakban kattintsunk a „Tovább” gombra.

Ott az „Újdonságok 2” fülre.

Keressük ki a kívánt dokumentumot

A „Telepítendő” oszlopban kattintsunk a kívánt dokumentum sorában a jelölő négyzetben.

Jobboldalon kattintsunk a „Telepít” gombra.

A teszteléshez használhatjuk a következő tesztdokumentumot:

09teszt

Központi telepítés

Központi telepítés esetén szükség van egy plusz felhasználói beállítások telepítésre is.

A telepítő alapértelmezetten az alábbi helyre szeretné telepíteni az ÁNYK-t: /usr/share/abevjava

Ez működni is fog, de ellentmond a csomagkezelés alapvető elveinek. Az /usr/share könyvtárban csak az apt paranccsal telepített csomagok kerülnek normálisan.

Ha szeretnénk a megfelelő helyre telepíteni, válasszuk az /opt könyvtárat.

A telepítés két részletben fogjuk megtenni:

Az alkalmazás telepítése

Felhasználói beállítások elvégzése

Elsőként indítsuk a telepítőt az ÁNYK telepítéséhez. Feltételezzük, hogy egy „janos” nevű felhasználó nevében dolgozunk.

gksu "java -jar /home/janos/Letöltések/abevjava_install.jar"

A gksu parancs esetén fontos, hogy az abevjava_install.jar állomány helyét abszolút útvonallal adjuk meg. Adjuk meg a rendszergazda jelszavát.

A telepítési beállításoknál vegyük ki a jelölést a „Felhasználói beállítások elvégzése” jelölőnégyzetnél.

A telepítés könyvtárának adjuk meg a következőt:

/opt/abevjava

Felhasználói beállítások telepítéséhez egy terminálban írjuk be:

java -jar ~/Letöltések/abevjava_install.jar

A felhasználói beállítások telepítéséhez a telepítési beállításoknál vegyük ki a jelölést az „Az alkalmazás telepítése” jelölőnégyzettől.

A telepítés könyvtárának hagyjuk meg a következőt:

/home/janos/abevjava

Az elektronikus feladáshozo célkönyvtár maradhat:

/home/janos/abevjava/eKuldes

Minden felhasználónak aki szeretné használni az nyomtatványkitöltőt, futtassuk a telepítőt felhasználói telepítés módban, a fentiekhez hasonlóan.

Beküldés ügyfélkapun keresztül

2020 május elseje. A telepített Java verzió 11.

A nyomtatvány kitöltése, működik 11 Java verzióval is, a beküldés azonban nem.

Feltettem egy régebbi 8-s verziót és így működött.

Helyes működés esetén, meg kell jelenjen a következő ablak:

Átirányítás
A program az azonosítást a Központi Azonosítási Ügynökkel (KAÜ) végzi.
Amennyiben első alkalommal jelentkezik be, a program átirányítja önt a
bejelentkezési
felületre.
Beküldés helye:
(o) Ügyfékapu
Azonosító adatok megjegyzése (legfeljebb 30 p... [ ]